3. การประกอบธุรกิจของแต่ละสายผลิตภัณฑ์

1.  ลักษณะบริการ

  3.1.1 ธุรกิจให้เช่าพื้นที่ อาคารและโรงงานในเขตปลอดอากร

บริษัทมีอาคารโรงงาน และอาคารสำนักงาน ซึ่งมีพื้นที่รวมเท่ากับ 65-3-89 ไร่ โดย แบ่งเป็น
พื้นที่ในเขต ปลอดอากรจำนวน 56-2-20 ไร่ และพื้นที่นอกเขตปลอดอากรจำนวน 9-1-69 ไร่
ตั้งอยู่บริเวณ ริมถนนบางนา-ตราด กม.ที่ 52 เลขที่ 105 หมู่ 3 ถนนบางนา-ตราด ก.ม.52
ตำบลท่าข้าม อำเภอบางปะกง จังหวัดฉะเชิงเทรา โดยมีพื้นที่ สำหรับการประกอบธุรกิจขาย
หรือให้เช่าเป็นพื้นที่เขตปลอดอากรจำนวน 38,566 ตรม. และพื้นที่ส่วนกลางซึ่งอยู่
นอกเขตปลอดอากร จำนวน 7,834 ตารางเมตร โดยมีรายละเอียดดังนี้

+---+------------------------------------------+----------------------+
| พ |                                          | พื้นที่ (ตร.ม.)          |
| ื้น |                                          |                      |
| ท |                                          |                      |
| ี่ใ |                                          |                      |
| น |                                          |                      |
| เ |                                          |                      |
| ข |                                          |                      |
| ต |                                          |                      |
| ป |                                          |                      |
| ล |                                          |                      |
| อ |                                          |                      |
| ด |                                          |                      |
| อ |                                          |                      |
| า |                                          |                      |
| ก |                                          |                      |
| ร |                                          |                      |
+===+==========================================+======================+
| 1 | พื้นที่โรงงานรวม 6 อาคาร                     |                      |
+---+------------------------------------------+----------------------+
|   |   อาคารโรงงานที่-Plant D                   | 1,034                |
+---+------------------------------------------+----------------------+
|   |   อาคารโรงงานที่-Plant C 1                 | 990                  |
+---+------------------------------------------+----------------------+
|   |   อาคารโรงงานที่-Plant C 2                 | 2,640                |
+---+------------------------------------------+----------------------+
|   |   อาคารโรงงานที่-Plant C 3                 | 1,872                |
+---+------------------------------------------+----------------------+
|   |   อาคารโรงงานที่-Plant A                   | 16,015               |
+---+------------------------------------------+----------------------+
|   |   อาคารโรงงานที่-Plant B                   | 16,015               |
+---+------------------------------------------+----------------------+
| ร |                                          | 38,566               |
| ว |                                          |                      |
| ม |                                          |                      |
| พ |                                          |                      |
| ื้น |                                          |                      |
| ท |                                          |                      |
| ี่ใ |                                          |                      |
| น |                                          |                      |
| เ |                                          |                      |
| ข |                                          |                      |
| ต |                                          |                      |
| ป |                                          |                      |
| ล |                                          |                      |
| อ |                                          |                      |
| ด |                                          |                      |
| อ |                                          |                      |
| า |                                          |                      |
| ก |                                          |                      |
| ร |                                          |                      |
+---+------------------------------------------+----------------------+

  ---------------------- ------------------------------------------- -----------------------
  พื้นที่นอกเขตปลอดอากร                                                  พื้นที่ (ตร.ม.)

  1                      พื้นที่อาคารสำนักงาน รวม 3 ชั้น                    6,574

  2                      อาคารศูนย์อาหารและศูนย์แสดงสินค้า                 1,260

  รวมพื้นที่นอกเขตปลอดอากร                                               7,834
  ---------------------- ------------------------------------------- -----------------------

  ณ วันที่ 31 ธันวาคม 2552 บริษัทมีลูกค้าเข้ามาเช่าพื้นที่ในเขตปลอดอากรแล้วประมาณร้อยละ
  41.36ของพื้นที่ให้เช่าทั้งหมด โดยมีเป้าหมายการให้เช่าพื้นที่ไม่ต่ำกว่าร้อยละ 70 ในปี 2553

  ธุรกิจเขตปลอดอากรที่ได้รับการส่งเสริมจากกรมศุลกากร คือ
  เขตพื้นที่ที่กำหนดไว้สำหรับการประกอบอุตสาหกรรม พาณิชยกรรม
  หรือกิจการอื่นที่เป็นประโยชน์แก่เศรษฐกิจของประเทศ
  โดยสินค้าที่นำเข้าไปในเขตปลอดอากรจะได้รับสิทธิประโยชน์ทางอากรตามที่กฎหมายบัญญัติ
  เป็นการส่งเสริมความสามารถในการแข่งขัน
  และสนับสนุนให้บริษัทเข้ามาประกอบธุรกิจในประเทศไทยมากขึ้น
  ทั้งนี้กิจการที่จะเข้ามาเช่าพื้นที่เขตปลอดอากร
  จะต้องเป็นธุรกิจที่เกี่ยวข้องกับการส่งออกและเป็นประโยชน์ต่อเศรษฐกิจของประเทศ

  บริษัทได้มุ่งเน้นการให้เช่าพื้นที่
  แก่กลุ่มลูกค้าที่จะสามารถใช้สิทธิประโยชน์ของเขตปลอดอากรได้อย่างเต็มที่ ได้แก่ กิจการร่วมค้า
  นักลงทุนต่างชาติที่ต้องการย้ายฐานการผลิตเข้ามาในประเทศไทย
  กลุ่มผู้ประกอบการที่มีการนำเข้าวัตถุดิบ เพื่อผลิตและส่งออก กลุ่มผู้ประกอบการด้านคลังสินค้า
  ฯลฯ โดยกลุ่มลูกค้าเป้าหมายนี้
  จะเป็นกลุ่มที่สามารถใช้สิทธิประโยชน์จากการเป็นผู้ประกอบการในเขตปลอดอากรได้สูงสุด
  เนื่องจาก สินค้า วัตถุดิบ เครื่องมือ และเครื่องจักร ที่นำเข้ามาในเขตปลอดอากร
  จะยังไม่ถือเป็นการนำเข้าประเทศ ดังนั้นจะยังไม่มีภาระภาษี (อากรขาเข้า)
  จนกว่าจะมีการนำสินค้า วัตถุดิบ เครื่องมือ และเครื่องจักร ดังกล่าว
  ออกจากเขตปลอดอากรเข้ามาขายในประเทศไทย จึงถือว่าเป็นการนำเข้าและเกิดภาระภาษี
  อีกทั้งหากผู้ประกอบการ หรือกลุ่มผู้นำเข้าในเขตปลอดอากร มีการซื้อสินค้า วัตถุดิบ เครื่องมือ
  และเครื่องจักรจากในประเทศไทยเข้ามาเป็นส่วนประกอบในสินค้าที่ผลิตสำหรับการส่งออก
  จะถือว่าเป็นการส่งออก ซึ่งผู้ขายจะเสียภาษีมูลค่าเพิ่มในอัตราร้อยละ 0
  โดยกลุ่มลูกค้าเป้าหมายของเขตปลอดอากร ได้แก่กิจการที่ประกอบธุรกิจดังต่อไปนี้

1)  ประกอบและผลิตรถจักรยานยนต์และชิ้นส่วนอุปกรณ์

2)  ประกอบและผลิตเครื่องยนต์และเครื่องจักรกลเพื่อการเกษตรและชิ้นส่วนอุปกรณ์

3)  ประกอบและผลิตยานยนต์ เครื่องยนต์ และชิ้นส่วนอุปกรณ์

4)  ประกอบและผลิตเครื่องยนต์ เครื่องจักร เพื่อลดการใช้พลังงานน้ำมัน อาทิ เครื่องกำเนิด
    ไฟฟ้า เซลล์และเครื่องกำเนิดไฟฟ้าพลังงานแสงอาทิตย์ และชิ้นส่วนอุปกรณ์

5)  ประกอบและผลิตวัสดุ อุปกรณ์ และเครื่องมือก่อสร้าง คุณภาพสูง ด้วยเทคโนโลยีทันสมัย

6)  ประกอบและผลิตเครื่องมือและอุปกรณ์ทางการแพทย์และสาธารณสุข

7)  ประกอบและผลิตพาหนะเพื่อลดการบริโภคน้ำมันและของเล่นคุณภาพสูงอาทิ จักรยาน
    สกูตเตอร์ไฟฟ้า จักรยานโกคาร์ท โกคาร์ทแบบใช้เครื่องยนต์ รวมถึง
    Multi-Purpose-Vehicles (MPV)

8)  ประกอบและผลิตเครื่องมือ เครื่องจักรกล และอุปกรณ์ชนิดพิเศษ ด้วยเทคโนโลยีทันสมัย

9)  ประกอบและผลิตชิ้นส่วนอิเลคโทรนิคส์ เครื่องใช้ไฟฟ้า และอุปกรณ์

10) ประกอบและผลิตเครื่องประดับและอัญมณี

11) การบริการด้านการกระจายสินค้า คลังสินค้า

12) การแสดงสินค้าหรือนิทรรศการและการประชุมระหว่างประเทศ

13) การให้บริการ งานซ่อม งานด้านวิศวกรรม การตรวจสอบ
    วิเคราะห์และรับรองคุณภาพของผลิตภัณฑ์อุตสาหกรรม หรือผลผลิตทางเกษตรกรรม

จุดเด่นของเขตปลอดอากรของบริษัท คือ อาคารโรงงาน และสำนักงานสำเร็จรูปพร้อมใช้
รวมถึงบริการ สาธารณูปโภคที่ครบครัน
โดยทางบริษัทได้เสนอการให้บริการอำนวยความสะดวกแก่ผู้ลงทุนเบ็ดเสร็จ (One Stop
Service) สำหรับการนำเข้าและส่งออกในการติดต่อสำนักงานกรมศุลกากร
นอกจากนี้การขนส่งวัตถุดิบและสินค้า ของผู้เช่ายังสามารถทำได้อย่างสะดวก

3.1.2 ธุรกิจให้บริการขนส่งสินค้าทางรถไฟ

  กลุ่มลูกค้าเป้าหมายหลักของโครงการขนส่งสินค้าทางรถไฟผ่านระบบราง
  ในเส้นทางนิคมอุตสาหกรรมมาบตาพุด – ท่าเรือแหลมฉบัง คือ
  กลุ่มผู้ผลิตสินค้าเพื่อการส่งออกในรูปแบบของการบรรจุตู้คอนเทนเนอร์
  ซึ่งมีปริมาณการเติบโตของการส่งออกอย่างต่อเนื่อง ซึ่งกลุ่มลูกค้าเป้าหมายในปัจจุบัน ได้แก่
  ผู้ผลิตเม็ดพลาสติกเพื่อการส่งออก ในเขตนิคมอุตสาหกรรมมาบตาพุด
  โดยขนส่งสินค้าจากโรงงานผลิตไปยังท่าเรือแหลมฉบัง
  โดยผู้ผลิตจะบรรจุเม็ดพลาสติกประเภทต่าง ๆ ในถุงขนาด 25 กิโลกรัม หรือ ถุงจัมโบ้ขนาด
  750 กิโลกรัม แล้วบรรจุใส่ตู้ คอนเทนเนอร์สินค้าขนาด 20 ฟุต (1 TEU) หรือ 40 ฟุต
  แล้วขนส่งมายังท่าเรือแหลมฉบัง ซึ่งวิธีการเดิมเป็นการใช้รถบรรทุกวิ่งบนเส้นทางถนน
  ซึ่งรวมถึงผู้ผลิตเพื่อส่งออกสินค้าในอุตสาหกรรมอื่นที่อยู่ในเขตจังหวัดระยอง

  บริษัท วินโคสท์ โลจิสติกส์ จำกัด เป็นผู้จัดหาและติดต่อลูกค้า
  ซึ่งเป็นผู้ผลิตสินค้าเพื่อการส่งออกและมี

  ความต้องการขนส่งตู้คอนเทนเนอร์สินค้าจากนิคมอุตสาหกรรมมาบตาพุดไปยังท่าเรือแหลมฉบัง
  เพื่อส่งออกสินค้า

  โดยเรือขนส่งสินค้าที่จอดเทียบท่าที่ท่าเรือแหลมฉบัง โดย บริษัท วินโคสท์ ทรานสปอร์ต จำกัด
  จะเป็นผู้ให้บริการขนส่งตู้สินค้าทางรถไฟและรับรายได้ค่าขนส่งสินค้าจาก บริษัท วินโคสท์
  โลจิสติกส์ จำกัด

  ลักษณะการให้บริการขนส่งสินค้าทางรถไฟผ่านระบบราง สามารถแสดงได้ ดังแผนภาพต่อไปนี้

1.  การตลาดและการแข่งขัน

    1.  ธุรกิจให้เช่าพื้นที่ อาคารและโรงงานในเขตปลอดอากร

  นโยบายการตลาดของบริษัท

บริษัทมุ่งหาลูกค้าจากทั้งผู้ประกอบการในประเทศและต่างประเทศที่ต้องการเข้ามาประกอบกิจการใน
ประเทศไทย เพื่อต้องการได้รับสิทธิประโยชน์ทางภาษีอากร
โดยบริษัทจะศึกษาติดตามถึงการเจรจาการค้า และ
นโยบายของรัฐบาลในการส่งเสริมและสนับสนุนธุรกิจต่าง ๆ
เพื่อเข้าไปเสนอโอกาสให้ผู้ประกอบการเข้ามา ประกอบธุรกิจในเขตปลอดอากรของประเทศไทย
โดยมีจุดขายอยู่ที่สิทธิประโยชน์ทางภาษีอากรที่ผู้ประกอบการ เหล่านั้นจะได้รับ

  ภาวะอุตสาหกรรม และการแข่งขัน

ธุรกิจการขายหรือให้เช่าพื้นที่ในเขตปลอดอากรจะแข่งขันกันในด้านความสมบูรณ์ของระบบ
สาธารณูปโภคที่มีคุณภาพและได้มาตรฐาน โดยทำเลที่ตั้งของโครงการ
และการให้บริการที่ครบวงจรภายใน โครงการหรือบริเวณที่ใกล้เคียงกับโครงการ เช่น
ธนาคารพาณิชย์ ตู้เอทีเอ็ม สถานีบริการน้ำมัน สถานพยาบาล ร้านค้า โทรศัพท์สาธารณะ
จะเป็นปัจจัยสำคัญของความสำเร็จของโครงการ นอกจากนี้ การให้บริการหลังการขาย ต่าง ๆ
ที่เป็นสิ่งอำนวยความสะดวกให้กับลูกค้าในโครงการ เช่น บริการขนส่งสินค้าและคลังสินค้า
การกระจาย สินค้า การให้บริการติดต่อเจ้าหน้าที่ศุลกากร จะช่วยเพิ่มมูลค่าให้กับธุรกิจนี้ด้วย

ปัจจุบัน มีเขตปลอดอากรประมาณ 37 เขต ส่วนใหญ่กระจายอยู่ตามที่ตั้งของเขตนิคมอุตสาหกรรม
ต่าง ๆ ในเขตภาคกลางและภาคตะวันออก แต่คู่แข่งหลักของบริษัทที่ตั้งอยู่ในบริเวณใกล้เคียงกัน
จำนวน 3 แห่ง ดังนี้

1.  บริษัท ไทคอน อินดัสเทรียล คอนเน็คชั่น จำกัด (มหาชน) (TICON)
    ซึ่งตั้งอยู่ในนิคมอุตสาหกรรมอมตะนคร จังหวัดชลบุรี

2.  บริษัท โทเทิล อินดัสเตรียล เซอร์วิสเซส จำกัด (TISCOM)
    ซึ่งตั้งอยู่ในนิคมอุตสาหกรรมแหลมฉบัง จังหวัดชลบุรี

3.  นิคมอุตสาหกรรมปิ่นทอง (PIN THONG I.E.) จังหวัดชลบุรี

  แนวโน้มอุตสาหกรรม

การเติบโตของธุรกิจการขาย หรือให้เช่าพื้นที่ในเขตปลอดอากร
แปรผันโดยตรงกับภาวะเศรษฐกิจโดยรวม ของประเทศ
ซึ่งคาดการณ์ว่าการเติบโตทางเศรษฐกิจภายในประเทศยังคงมีอัตราการขยายตัวอย่างต่อเนื่อง
นอกจากนี้ นโยบายการส่งเสริมการลงทุนและการปรับเปลี่ยนกฎเกณฑ์หรือเงื่อนไขต่าง ๆ
เพื่อดึงดูดการลงทุนจาก ต่างประเทศในธุรกิจที่เกี่ยวเนื่องกับการส่งออกของภาครัฐ
จะเป็นปัจจัยสนับสนุนการลงทุนในโครงการเขตปลอด อากร

3.2.2 ธุรกิจให้บริการขนส่งสินค้าทางรถไฟ

นโยบายการตลาด

ด้านราคา บริษัทมีความเชื่อมั่นว่าบริการที่บริษัทเสนอให้แก่ลูกค้าเป็นลักษณะโครงการลดต้นทุน
(Cost Saving Program)
เพราะความได้เปรียบของการขนส่งสินค้าทางรถไฟเมื่อเปรียบเทียบกับการขนส่งสินค้าทางถนน คือ
การขนส่งสินค้าทางรถไฟสามารถขนส่งได้ครั้งละจำนวนมาก ซึ่งจะทำให้อัตราค่าขนส่งลดลง
ดังนั้นราคา ค่าบริการที่เสนอให้แก่ลูกค้า น่าจะเป็นส่วนหนึ่งที่ทำให้ลูกค้าหันมาใช้บริการของบริษัท

ด้านการให้บริการ ปัจจุบันการขนส่งสินค้าที่ผู้ส่งออก/นำเข้า และผู้ผลิตนิยมใช้บริการคือ
การขนส่งทาง ถนนคิดเป็นสัดส่วนร้อยละ 85 ของการขนส่งสินค้าทั่วประเทศ
ทั้งนี้เนื่องจากเครือข่ายระบบรางที่ไม่ครอบคลุมและ มีข้อจำกัดในการดำเนินการต่างๆ
ที่ผู้ประกอบการประสบอยู่ในปัจจุบัน ดังนั้นการที่บริษัท เสนอการให้บริการที่ครบ
วงจรซึ่งเป็นการแก้ไขปัญหาในการดำเนินการขนส่งสินค้าทางรถไฟนั้น จึงเป็นสิ่งที่ผู้ส่งออก/นำเข้า
และผู้ผลิตสินค้ามี ความต้องการใช้บริการในการกระจายสินค้าอยู่แล้ว
บริษัทจึงเชื่อมั่นว่ารูปแบบและบริการที่บริษัทเสนอแก่ลูกค้าจะ
ทำให้ลูกค้าสามารถลดต้นทุนการผลิตสินค้าโดยรวมได้มากขึ้น เช่น
การลดลงของการสูญเสียและ/หรือสูญหายของ สินค้าในระหว่างการขนส่งสินค้า เป็นต้น

การสร้างความเชื่อมั่น จากประสบการณ์และความเชื่อมั่นที่ไม่ดีของลูกค้าที่มีต่อบริการการขนส่งสินค้า
ทางรถไฟ
เป็นจุดสำคัญที่บริษัทต้องเร่งสร้างขึ้นและทำให้ความเชื่อมั่นต่อบริการการขนส่งสินค้าทางรถไฟฟื้นกลับมา
สิ่งที่บริษัทดำเนินการคือ แผนงานที่จะมีขบวนเป็นของบริษัทเอง การมีตารางการเดินรถที่แน่นอน
ในจุดนี้จะทำให้ ลูกค้าคลายความกังวลว่าสินค้าจะไปไม่ทันกำหนดการ
ซึ่งบริษัทถือเป็นจุดขายของบริษัท

  โดยในช่วงหนึ่งปีที่ผ่านมา
  บริษัทสามารถทำให้ลูกค้ามีความเชื่อมั่นต่อบริการการขนส่งทางรถไฟที่บริษัทให้บริการเพิ่มมากขึ้น
  ซึ่งสามารถวัดค่าได้จากปริมาณตู้คอนเทนเนอร์ในแต่ละเดือนที่เพิ่มขึ้นอย่างต่อเนื่องนับตั้งแต่เริ่มให้บริการ

ภาวะอุตสาหกรรมและการแข่งขัน

ลักษณะทั่วไปของระบบการขนส่งสินค้าในประเทศไทยแบ่งออกเป็น ทางบก ทางน้ำ และทางอากาศ
ซึ่งระบบโครงข่ายที่นิยมมากที่สุดในการขนส่งภายในประเทศ คือระบบขนส่งทางบก โดยในปี 2551
มีสัดส่วนร้อยละ 84.96 ของการขนส่งสินค้าทั้งหมด สินค้าที่ขนส่งทางบก แบ่งแยกได้เป็น 2 ลักษณะ
ได้แก่ สินค้าที่ขนส่งทางถนน และสินค้าที่ขนส่งทางรถไฟ โดยมีสัดส่วนร้อยละ 82.47 และ 2.49
ของการขนส่งสินค้าทั้งหมด

(หน่วย: พันตัน)

  ----------------- --------- --------- --------- --------- --------- --------- --------- --------- ---------
  การขนส่งสินค้า       2543      2544      2545      2546      2547      2548      2549      2550      2551

  ทางถนน            397,976   400,241   434,918   440,018   435,147   430,275   427,581   428,123   424,456

  ทางรถไฟ           9,171     8,776     8,889     10,521    12,883    11,760    11,579    11,055    12,807

  ทางน้ำ(ในประเทศ)   25,185    28,809    31,382    30,055    43,389    42,306    40,340    47,229    47,687

  ชายฝั่งทะเล         24,154    22,117    28,198    27,222    36,975    34,254    31,574    31,216    29,615

  ทางอากาศ          104       110       107       103       114       120       122       110       106

  รวม               456,590   460,053   503,494   507,919   528,508   518,715   511,196   517,733   514,671
  ----------------- --------- --------- --------- --------- --------- --------- --------- --------- ---------

  ที่มา : ศูนย์เทคโนโลยีสารสนเทศและการสื่อสาร สำนักปลัดกระทรวงคมนาคม,25/12/2552

เนื่องจากในช่วงเวลาที่ผ่านมาได้มีการขยายตัวทางเศรษฐกิจของประเทศอย่างต่อเนื่องและรวดเร็วทำให้
ความต้องการทางการค้าและการขนส่งมีการพัฒนาเปลี่ยนแปลงไป
ดังนั้นเพื่อให้สามารถรองรับและพัฒนาการ
เชื่อมต่อระบบขนส่งให้เพียงพอกับการขยายตัวทางเศรษฐกิจ
จึงมีความจำเป็นต้องมีการวางแผนเพื่อเพิ่ม ประสิทธิภาพและขีดความสามารถในการขนส่งให้สูงขึ้น
จึงได้มีการจัดทำ “ยุทธศาสตร์การพัฒนาระบบโลจิสติกส์ ของประเทศไทย” ในเดือน สิงหาคม
2547 ซึ่งระบุว่า รูปแบบการขนส่งในแต่ละรูปแบบขาดการเชื่อมต่อกัน ทำให้การ
ขนส่งในแต่ละรูปแบบเป็นอิสระต่อกัน

รูปแบบการขนส่งสินค้าไปยังท่าเรือแหลมฉบัง

ปัจจุบันท่าเรือสินค้าระหว่างประเทศเป็นประตูสำคัญในการนำเข้าและส่งออกสินค้าของไทย ท่าเรือ
ดังกล่าวได้แก่ ท่าเรือกรุงเทพ ท่าเรือแหลมฉบัง ท่าเรือมาบตาพุด ท่าเรือสงขลา และท่าเรือภูเก็ต
สำหรับท่าเรือแหลม
ฉบังรัฐบาลได้กำหนดเป็นนโยบายที่ชัดเจนที่จะพัฒนาให้เป็นศูนย์กลางการขนส่งสินค้าทางทะเลของประเทศ
โดย มุ่งเน้นที่จะยกระดับการให้บริการ การเพิ่มขีดความสามารถให้พอเพียงกับการให้บริการ

รูปแบบการขนส่งสินค้าไปยังท่าเรือแหลมฉบัง มีรูปแบบการขนส่งที่ใช้งานในปัจจุบันแบ่งออกเป็น 2
รูปแบบ ได้แก่ ทางถนน และทางรถไฟ

ทางถนน

ในการขนส่งสินค้าทางถนนนั้น สามารถแบ่งระบบโครงข่ายทางถนนเป็น 2 ระบบ ได้แก่
ระบบโครงข่าย ถนนทางหลวงที่เชื่อมต่อไปยังท่าเรือแหลมฉบัง
และระบบโครงข่ายถนนทางหลวงพิเศษระหว่างเมืองและทางด่วน พิเศษ

ทางรถไฟ

การขนส่งสินค้าทางรถไฟ
มีเส้นทางรถไฟเพียงเส้นเดียวที่ต่อมาจากสถานีชุมทางศรีราชาเข้าท่าเรือแหลม ฉบัง
ซึ่งปัจจุบันถูกจำกัดขีดความสามารถเพราะเป็นเส้นทางเดียว
ทำให้ไม่สามารถรองรับปริมาณสินค้าได้มากนัก
โดยปัจจุบันการรถไฟแห่งประเทศไทยกำลังอยู่ในขั้นเตรียมการก่อสร้างระบบรางคู่
เส้นทางแหลมฉบัง – ศรีราชา และเส้นทางฉะเชิงเทรา – ศรีราชา – แก่งคอย
การขนส่งทางรถไฟจะช่วยลดปัญหาจราจร และประหยัดต้นทุนการ
ขนส่งเนื่องจากด้วยปริมาณเชื้อเพลิงที่เท่ากัน
การขนส่งทางรถไฟสามารถบรรทุกน้ำหนักต่อระยะทางได้สูงกว่าการ ขนส่งทางถนน

  แนวโน้มอุตสาหกรรม

  ระบบโครงข่ายการขนส่งสินค้าทางรถไฟ
  สามารถสนับสนุนการขนส่งสินค้าที่ผ่านท่าเรือแหลมฉบังไปยังส่วนต่าง ๆ ภายในประเทศได้
  โดยเฉพาะการเชื่อมต่อระหว่างบริเวณท่าเรือกับ ICD ลาดกระบังที่สถานีหัวตะเข้
  ซึ่งมีระยะทางห่างจากท่าเรือแหลมฉบังระยะทางประมาณ 118 กิโลเมตร
  โดยปัจจุบันการรถไฟแห่งประเทศไทยกำลังอยู่ในขั้นเตรียมการก่อสร้างระบบรางคู่
  เส้นทางแหลมฉบัง – ศรีราชา และเส้นทางฉะเชิงเทรา – ศรีราชา – แก่งคอย

  โครงข่ายการขนส่งทางรถไฟ สายตะวันออกเริ่มจากสถานีกรุงเทพ
  ไปแยกทางระหว่างสถานนีหัวลำโพง – สถานีสามเสนบริเวณยมราช
  แล้วผ่านสถานีมักกะสันผ่านแม่น้ำลาดกระบัง ถึงสถานีชุมทางฉะเชิงเทรา จากนั้นจะแยกเป็น 3
  เส้นทาง โดยทางที่ 1 จะผ่านสถานีชุมทางคลองสิบเก้า ปราจีนบุรี กบินทร์บุรี สระแก้ว
  วัฒนานคร แล้วไปสุดทางที่สถานีอรัญประเทศ แล้วจะเชื่อมต่อกับทางรถไฟของประเทศกัมพูชาด้วย
  สำหรับทางที่ 2 ผ่านสถานีชุมทางคลองสิบเก้า
  มีทางแยกไปบรรจบทางรถไฟสายตะวันออกเฉียงเหนือที่สถานีชุมทางแก่งคอย และทางที่ 3
  เริ่มจากสถานีชุมทางฉะเชิงเทรามีทางแยกผ่านสถานีชลบุรี บางพระ ชุมทางศรีราชา
  ชุมทางเขาชีจรรย์ บางละมุง พัทยา วัดญาณสังวราราม สวนนงนุช
  แล้วสุดที่สถานีบ้านพลูตาหลวงและท่าเรือน้ำลึกสัตหีบ
  ซึ่งในทางช่วงนี้ที่สถานีชุมทางศรีราชามีทางแยกไปท่าเรือ-แหลมฉบัง
  และสถานีชุมทางเขาชีจรรย์มีทางแยกไปยังนิคมอุตสาหกรรมมาบตาพุดจังหวัดระยอง

  3.3 การจัดการผลิตภัณท์หรือบริการ

3.3.1 ธุรกิจให้เช่าพื้นที่ อาคารและโรงงานในเขตปลอดอากร

  ลักษณะการได้มาซึ่งพื้นที่ให้เช่า

ที่ดิน อาคาร และโรงงานที่ให้บริการในธุรกิจให้เช่าพื้นที่ อาคารและโรงงานในเขตปลอดอากรเป็น
สินทรัพย์ของบริษัทเอง

  ผลกระทบต่อสิ่งแวดล้อม

ธุรกิจให้เช่าพื้นที่ อาคารและโรงงานในเขตปลอดอากรไม่มีผลกระทบต่อสิ่งแวดล้อม เนื่องจาก
บริษัทได้ คัดเลือกลูกค้าที่จะเข้ามาเช่าพื้นที่ เฉพาะรายที่มีการผลิตที่ไม่สร้างผลกระทบต่อสิ่งแวดล้อม

2.  ธุรกิจให้บริการขนส่งสินค้าทางรถไฟ

  ลักษณะการได้มาซึ่งทรัพย์สินที่ใช้ในการประกอบธุรกิจ

  บริษัทได้รับอนุญาตให้ใช้พื้นที่ในเขตนิคมอตุสาหกรรมมาบตาพุดสำหรับประกอบกิจการให้บริการขนส่งตู้สินค้าผ่านทางรถไฟในท่าเรืออุตสาหกรรมมาบตาพุดจาก
  การนิคมอุตสาหกรรมแห่งประเทศ และการจัดบริการขนส่งตู้สินค้า
  รถโบกี้บรรทุกสินค้าเพื่อบรรทุกตู้สินค้า จากการรถไฟแห่งประเทศ เป็นต้น
  และมีการจัดหาเครื่องมือและอุปกรณ์ในการให้บริการ เช่น Reach Stacker Forklift
  รถหัวลาก โดยบริษัทได้คำนึงถึงคุณภาพ
  ความทันสมัยของเทคโนโลยีของเครื่องมือและอุปกรณ์ที่ใช้ในการให้บริการแก่ลูกค้าเพื่อให้ได้บริการที่รวดเร็ว
  และมีประสิทธิภาพ

  นอกจากเครื่องมือและอุปกรณ์ข้างต้น
  บุคคลากรถือเป็นสิ่งสำคัญอย่างหนึ่งของการดำเนินธุรกิจของบริษัท
  และบริษัทย่อยโดยจะจัดหาบุคคลากรที่มีคุณภาพ
  และมีนโยบายในการรักษาให้บุคคลากรทำงานกับบริษัทในระยะยาว

  ผลกระทบต่อสิ่งแวดล้อม

  การดำเนินโครงการขนส่งสินค้าทางรถไฟมีความเกี่ยวข้องและส่งผลต่อสิ่งแวดล้อม ดังนี้

  1. บรรเทาปัญหาการจราจรติดขัด คุณภาพอากาศ และสุขภาพของสาธารณชน
  เนื่องจากในปัจจุบันพบว่ากว่า 80% ของภาพรวมการขนส่งภายในประเทศใช้การขนส่งทางถนน
  ดังนั้น จึงก่อให้เกิดปัญหาความแออัด และปัญหาการจราจรติดขัดตามมา
  โดยเฉพาะในเมืองหลวงและถนนสายหลักสำคัญซึ่งเป็นจุดเชื่อมต่อในการขนส่ง ด้วยเหตุนี้
  ภาครัฐได้มุ่งเน้นนโยบายและยุทธศาสตร์สนับสนุนการขนส่งทางรางโดย “รถไฟ”
  เนื่องจากมีความได้เปรียบการขนส่งทางถนนในด้านสิ่งแวดล้อม
  เมื่อเปรียบเทียบจำนวนของการขนต่อเที่ยว รถบรรทุก 1 คัน กับ รถไฟ 1 ขบวน
  รถไฟสามารถขนสินค้าได้จำนวนมากกว่า แต่ สร้างมลพิษทางถนนน้อยกว่ารถบรรทุก เป็นต้น

  2. ประสิทธิภาพการใช้พลังงานเชื้อเพลิง
  การขนส่งทางรถไฟใช้การเคลื่อนที่ของล้อเหล็กให้วิ่งไปบนรางรถไฟต้องการพลังงานน้อยกว่าล้อยางที่วิ่งบนถนนลาดยาง
  เมื่อเปรียบเทียบประสิทธิภาพการใช้พลังงานตามทฤษฎี
  ล้อเหล็กมีประสิทธิภาพดีกว่าล้อยางประมาณ 6 ถึง 10 เท่า